„VZOR č. 1“
Obec Nižná vyhlasuje podľa § 9 ods. 2 a 5 zákona č. 321/2025 Z. z. o školskej správe a o zmene a doplnení niektorých zákonov (ďalej len „zákon č. 321/2025 Z. z.“)

výberové konanie

na obsadenie miesta riaditeľa školy: Základná škola, Školská 1, 000  00  Nižná

Predpoklady na vykonávanie funkcie riaditeľa:
· kvalifikačné predpoklady na výkon pracovnej činnosti v príslušnej kategórii a v podkategórii pedagogického zamestnanca a odborného zamestnanca podľa zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z. z.“) a vyhlášky MŠVVaŠ č. 173/2023 Z. z. o kvalifikačných predpokladoch pedagogických zamestnancov a odborných zamestnancov,
· bezúhonnosť v rozsahu podľa zákona č. 138/2019 Z. z.,
· zdravotná spôsobilosť,
· ovládanie štátneho jazyka,
· splnenie podmienky zaradenia do kariérového stupňa samostatný pedagogický zamestnanec (Od 1.9.2026 je predpokladom na výkon funkcie riaditeľa aj splnenie podmienok získania profesijných kompetencií potrebných na výkon činnosti vedúceho pedagogického zamestnanca alebo vedúceho odborného zamestnanca (od 1.9.2026)),
· najmenej päť rokov vykonávania pracovnej činnosti pedagogického zamestnanca alebo odborného zamestnanca alebo činnosti vysokoškolského učiteľa na funkčnom mieste docenta alebo profesora,
· spôsobilosť na právne úkony v plnom rozsahu.
Ďalšie kritériá a požiadavky podľa charakteru a zamerania zriaďovateľa alebo školy alebo školského zariadenia: (Zriaďovateľ môže stanoviť iné prípadne ďalšie kritéria, ktoré musí spĺňať riaditeľ)
· organizačné a riadiace schopnosti, 
· zodpovednosť a spoľahlivosť,
· znalosť právnych predpisov v oblasti školstva.
Požiadavky na projekt riadenia a rozvoja školy alebo školského zariadenia (ďalej len „projekt riadenia“): (Požiadavky (formálne aj obsahové) na projekt riadenia určuje zriaďovateľ)
·  rozsah 5 – 7 normostrán (1 normostrana = 1800 znakov vrátane medzier),
·  projekt riadenia musí obsahovať minimálne priority a ciele v týchto oblastiach:
· výchova a vzdelávanie,
· ľudské zdroje,
· materiálno-technické podmienky,
· spolupráca s rodičmi, odbornými inštitúciami a verejnosťou.
Zoznam požadovaných dokladov:
· žiadosť o zaradenie do výberového konania,
· profesijný štruktúrovaný životopis,
· doklady preukazujúce najmenej päť rokov vykonávania pracovnej činnosti pedagogického zamestnanca alebo odborného zamestnanca alebo činnosti vysokoškolského učiteľa na funkčnom mieste docenta alebo profesora,
· kópie dokladov o dosiahnutom požadovanom vzdelaní (Zákon neurčuje povinnosť predložiť overené fotokópie dokladov. V prípade potreby to môže vyžadovať zriaďovateľ.),
· čestné vyhlásenie uchádzača o spôsobilosti na právne úkony v plnom rozsahu,
· čestné vyhlásenie uchádzača
· o bezúhonnosti, 
· o skutočnosti, že voči uchádzačovi  nie je vznesené obvinenie a 
· o skutočnosti, že na jeho osobu nie je podaná obžaloba,
· projekt riadenia vypracovaný podľa vyššie uvedených požiadaviek,
· lekárske potvrdenie o zdravotnej spôsobilosti podľa §16 zákona č. 138/2019 Z. z.,  
· čestné vyhlásenie uchádzača, že v posledných piatich rokoch nedošlo k skutočnostiam podľa § 10 ods. 2 zákona č. 321/2025 Z. z., t. j.
· k jeho odvolaniu podľa § 13 ods. 3 alebo 4 zákona č. 321/2025 Z. z.,
· doručeniu návrhu na jeho odvolanie podľa § 13 ods. 4 zákona č. 321/2025 Z. z., ak nedošlo k odvolaniu, alebo
· doručeniu návrhu hlavného školského inšpektora na výmaz školy alebo školského zariadenia, ktorú v čase zistenia závažných nedostatkov riadil, z registra.
Možnosť zverejnenia projektu riadenia:
· Uchádzač môže udeliť súhlas so zverejnením projektu riadenia na webovom sídle školy alebo školského zariadenia. V takom prípade bude projekt riadenia zverejnený od doručenia súhlasu do ukončenia výberového konania. 
Spôsob a forma overenia riadiacich schopností a odborných vedomostí uchádzača: (Spôsob a formu overenia riadiacich schopností a odborných vedomostí určuje zriaďovateľ)
·  prezentácia projektu riadenia v rozsahu maximálne 10 minút a 
·  osobný pohovor s výberovou komisiou.
Platové podmienky: 
· Základná zložka platu obsahuje tarifný plat a príplatok za riadenie určené podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.
Dátum a miesto podávania žiadosti o zaradenie do výberového konania:
· Žiadosť o zaradenie do výberového konania spolu s požadovanými dokladmi je potrebné doručiť v termíne do . .  do 15,00 hod. na adresu: .................................. v zalepenej obálke s označením: „Výberové konanie – Základná škola, Školská 1, 000 00  Nižná – NEOTVÁRAŤ“ a s uvedením odosielateľa.
· Rozhodujúci je dátum doručenia žiadosti na určenú adresu (pri evidovaní žiadostí je vhodné uvádzať nielen deň doručenia ale aj presný čas.).
Informácia o spracúvaní osobných údajov uchádzačov:
· Osobné údaje uchádzačov o miesto riaditeľa budú spracúvané v súlade s čl. 6 ods. 1 písm. b) a c) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Ďalšie informácie o spracúvaní osobných údajov sú zverejnené na webovom sídle prevádzkovateľa Obec Nižná - oficiálna stránka obce (www).



V Nižnej, dňa . . 2026                                                                     		Meno Priezvisko
                                                                                                         		   starosta obce
